Diari Oficial de la Generalitat Valenciana


Sumari del DOGV 3925, del 25-01-2001 (2001/161)

Informació pública de l'actualització del patronat de la Fundación Excma. Sra. Condesa Viuda de Cirat. (Expedient número 694/1999).
-----------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/161


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de l'actualització del patronat de la Fundación Excma. Sra. Condesa Viuda de Cirat. (Expedient número 694/1999). [2001/F161]
  
Als efectes de regularitzar i actualitzar la situació jurídica de l'òrgan de govern o patronat de la Fundació Excma. Sra. Comtessa Viuda de Cirat, instituïda a València, que figura inscrita en aquest Registre de Fundacions de la Comunitat Valenciana amb el número 159 (V), es comunica el següent:
  
1. Els designats a ser patrons segons l'Ordre Ministerial de data 29 de setembre de 1888, són el canonge penitenciari de la Santa Església Catedral Metropolitana de València; un protector perpetu al regent de l'Audiència; un advocat per a litigis i dubtes que pogueren ocórrer, i un síndic escrivà.
  
2. I havent sigut acceptat el càrrec de patró en la forma legalment establida pel canonge penitenciari de la Santa Església Catedral Metropolitana de València, senyor Salvador Roca Gramaje.
  
Es posa en coneixement perquè en el termini de 10 dies comptats a partir de l'endemà de la notificació del present escrit, a l'empara del que disposa l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifesten de forma expressa la seua voluntat d'acceptar o no acceptar el càrrec de patró de la citada fundació.
  
A aquests efectes, hauran de formalitzar la seua acceptació del càrrec de patró, en els termes previstos en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb firma legitimada per notari, o per mitjà de compareixença realitzada a l'efecte en el Registre de Fundacions) Les dites acceptacions s'hauran de remetre a aquest protectorat (excepte en l'últim supòsit) amb dues còpies autoritzades o legitimades (no simples) del document que incloga l'acceptació. En tots els casos s'acompanyarà el certificat que acredite el càrrec que exerceix en el moment de l'acceptació. Les acceptacions efectuades s'inscriuran en el Registre de Fundacions per mitjà de resolució motivada.
  
En el cas que transcorregut el termini assenyalat no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec per al qual va ser nomenat, d'acord amb les disposicions reguladores de la institució. Igualment, se li comunica que el protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV núm. 3.391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o bé procedir a la seua extinció i posterior liquidació.